आयोग की दरियाबाद पर कुछ खास ही नजर है। यहां 300116 पर्चियां दी जा चुकी है। यहां कांग्रेस से पूर्व कारागार मंत्री बेनी पुत्र राकेश वर्मा, बसपा से विवेकानंद पाण्डेय, सपा से राजाराजीव कुमार सिंह, भाजपा से पंडित सुन्दर लाल दीक्षित सहित सभी प्रत्याशियों का भाग्य कल मतदान के बाद ईवीएम मशीनों में कैद हो जायेगा। जैदपुर विधानसभा में कांग्रेस के बैजनाथ रावत, सपा के रामगोपाल रावत, बसपा के वेद प्रकाश रावत, जस्टिस पार्टी के भवननाथ पासवान, भाजपा के रामनरेश रावत सहित कुल 16 प्रत्याशी कल मतदाताओं के बटन दबाओ अभियान की कसौटी पर होंगे। जैदपुर में 339569 कुल मतदाता 359 बूथ तथा 183123 पुरूष व 156446 महिला मतदाता अपने मताधिकार का प्रयोग करेंगे।